text: жөкей есіл алабындағы көл. ақмола облысының біржан сал ауданында орналасқан. щучинск және степняк қалалары аралығындағы таулы-орманды алқапта, бүркітті тауының шығыс баурайында жатыр. аумағы 19,3 км2, ұзындығы 5,5 км, ені 4,6 км, тереңдігі 1,5-1,8 м. көлдің батысы мен оңтүстікі тік, жарқабақты, қалған жағалаулары жазық, жайпақ келген. суы ащы. көлге солтүстігінен сарымсақты өзені құйып, ағып шығады. суы мол жылдары қотыркөлге ұласып кетеді. мал суаруға пайдаланылады, жайылмасы шабындық.